Ses begrawe in sneeustortingPolisie sê ses buitelandse toeriste is in ŉ sneeustorting in die noorde van Noorweë begrawe. Thorstein Skogvang, prokureur vir die polisie, het gesê een van hulle is lewend uitgegrawe, en reddingswerkers soek steeds na die vyf ander. Hy sê hulle het seine van vier van die sneeustortingsenders wat in die sneeu begrawe is, ontvang. Die polisie sê uit voorlopige inligting blyk dit dat die toeriste van Frankryk afkomstig is en dat hulle deel was van ŉ groep van 12 mense wat Maandag naby Tromsoe op Noorweë se Arktiese kus gaan ski het. Polisie en militêre helikopters is na die gebied gestuur.